Pielikums

Daugavpils pilsētas domes

2016.gada 25.februāra

lēmumam Nr.69

Projekta **„** **Es par Latgali”** apraksts

|  |  |
| --- | --- |
| Projekta pieteicējs: | **Daugavpils pilsētas dome** |
| Projekta īstenošanas laiks: | 4 mēneši |
| Projekta izmaksas: | **EUR 3470,00,** Projektu finansē 100% no valsts budžeta līdzekļiem (aģentūras budžeta apakšprogramma 21.00.00 „Jaunatnes politikas valsts programma”).Saskaņā ar atklātā projektu konkursa „Atbalsts jauniešu centru darbības nodrošināšanai pašvaldībās ar mērķi veidot un stiprināt jauniešu piederības apziņu” 15.1.punktu, aģentūra veic projekta īstenotājam avansa maksājumu 80% apmērā no projektam piešķirtā finansējuma. Tādejādi Daugavpils pilsētas dome kā projekta pieteicējs veic - avansa maksājumu 20% apmērā (EUR 694,00). |
| Projekta vispārīgaismērķis: | **Atbalstīt un attīstīt jauniešu centru tīklu latgales novadā, ar mērķi stiprināt latvijas jauniešu valstsgribu un piederības sajūtu savai valstij un kopienai** |
| Projekta tiešā mērķauditorija: | Latgales jauniešu centru jaunatnes lietu speciālisti, jaunatnes darbinieki, Jaunatnes NVO līderi, Studentu padomju līderi, Skolēnu parlamentu līderi, brīvprātīgā darba pārstāvji, karjeras konsultanti, lēmumu pieņēmēji. |
| Projekta pamatojums | 2015.gadā Jaunatnes departaments realizēja projektu “Seko līdzi iespējām” ar mērķi aktivizēt jauniešu lomu pilsētas attīstībā, veicinātu lokālo patriotismu un pārliecību, ka viņi jau tagad spēj ietekmēt norises pilsētā. Pateicoties šim projektam Daugavpilī izveidojās interešu grupa, kura apzinās savu piederību pilsētai. Tieši šī jaunizveidotā interešu grupa izrādīja interesi par to, lai tiktu izveidota Daugavpils pilsētas Jauniešu dome. Projekta realizēšanas laikā jauniešiem bija iespēja tikties ar jauniešu organizāciju pārstāvjiem no citām Latgales pašvaldībām. Šo tikšanos rezultātā dzima ideja par „Latgales jauniešu centru tīklu”, un ar Jaunatnes departamenta atbalstu bija izstrādāts projekts ar mērķi: sākt veidot šo tīklu un iesniegts „LATGALES NVO PROJEKTU PROGRAMMĀ”. Projekts tika veiksmīgi atbalstīts (projekta iesniedzējs: Biedrība „Daugavpils jauniešu savienība”; projekta nosaukums: Jauniešu līdzdalības skola „Solis tuvāk”). Šī projekta ietvaros Daugavpils Jauniešu neformālās izglītības centram izdevās izveidot ciešu sadarbību ar Višķu pagasta jauniešu centru „Sapnis” un Preiļu novada Jauniešu centru „ČETRI”. Tāpēc jauns Jaunatnes departamenta piedāvātais projekts ir mērķēts tieši uz to, lai turpinātu atbalstīt un attīstīt jauniešu centru tīklu Latgales novadā, un uz to, lai organizētu Latgales jaunatnes lietu speciālistu un darbinieku kongresu.Aktivitātes notiks Latgales novada Jauniešu centros. Projektā iesaistītā auditorija ir vecumā no 13 līdz 25 gadiem (atbilstoši Jaunatnes likumam).Šī projekta realizēšana dod iespēju izveidot Daugavpils Jauniešu neformālās izglītības centram partneriskas attiecības ar Latgales Jauniešu centriem, ar mērķi sekmēt Latvijas valsts simtgades svinību īstenošanu, stiprinot Latvijas jauniešu valstsgribu un piederības sajūtu savai valstij un kopienai. Daugavpils pilsētas domei ir pieejami visi nepieciešamie administratīvie un cilvēkresursi projekta mērķu sasniegšanai. |
| Projekta aktivitātes: | 1. Projekta darba grupas tikšanās.
2. Izbrauciens pa Latgales jauniešu centriem.
3. Darba grupas izbrauciena apkopojums.
4. Latgales jaunatnes lietu speciālistu un darbinieku kongresa “Es par Latgali” programmas izveide.
5. Latgales jaunatnes lietu speciālistu un darbinieku kongresa “Es par Latgali” organizēšana.
 |

Daugavpils pilsētas domes priekšsēdētājs *(personiskais paraksts)* J.Lāčplēsis